醉吟
作者：陳普
朝代：宋

paragraphs: 天在地在我亦在，天改地改吾始改。
前身曾作孔子孟子爲人憎，也曾爲禹爲稷爲人愛。
來來去去非貪癡，自去自來自不知。
今生暫來作個咬嚙菜根漢，焉知再來不遇文王出彈時。
四溟爲罍杓北斗，舉世攢眉我開口。
眼前不見白衣人，風月自當青田酒。
萬事不預非無功，順應爲用虛爲宗。
幾度貧賤幾度英雄，幾度少年幾度翁。
天吳紫鳳任顛倒，披襟引滿對秋風。